runetrust/blame-folketinget-dk huggingface dataset:
Martin Lidegaard (RV), 2002-11-12:
, diskuterede det element, som handler om ejerstrukturen, den strukturudvikling, som vi er enige om der er brug for, diskuterede et andet element, vi heller ikke har fundet svaret på, nemlig kapacitets- og forsyningssikkerhedsproblematikken, diskuterede miljøkravene, miljøudviklingen, diskuterede prisudviklingen under ét og fik et samlet, bredt dansk forlig, som kan holde, og som ikke vil stå og blafre i vinden i de næste 5-10-15 år til skade for alle parter, blokerende for enhver investering, blokerende for fri konkurrence, blokerende for en udvikling i det hele taget på området.
Kirsten Brosbøl (S), 2007-12-12:
Jeg vil bare sige til ministeren, at det jo også er på baggrund af regeringens strukturreform, at man står i den her situation nu, fordi man er landet mellem to stole, og det er ikke kun på det her område med seksuel forebyggelse, det er på en lang række andre forebyggelsesområder, og det synes jeg faktisk at ministeren som ansvarlig for forebyggelse også burde gå ind og tage et ansvar for.
Andreas Steenberg (RV), 2018-12-13:
Det er vigtigt for mig at have med, for jeg er fuldstændig enig med hr. Mattias Tesfaye, og jeg har set nogle af hr. Mattias Tesfayes videoer på Facebook, og jeg er jo ikke interesseret i, at der kommer folk ind og arbejder til stort set ingen penge, som vi har set det i Padborg.
Poul Andersen (S), 1999-02-02:
Jeg lyttede jo meget til, hvad fru Margrete Auken sagde om de ting her, og jeg synes også, at det er væsentligt at prøve at trække nogle elementer ud til forskel fra den tidligere debat; netop prøve at se på, hvordan det her kan håndteres, men også gøre sig klart, at der altså er en forskellighed i Danmark.
Morten Østergaard (RV), 2008-05-20:
Derfor synes jeg stadig væk, når ministeren taler om stikprøver og det ene og det andet, at det ville være rart at få et klart svar på, om ministeren vil tage initiativ til at få undersøgt spørgsmålet om en autorisationsordning, der altså kunne sikre en rimelig ensartethed i kvaliteten af tolkninger og skabe vished for, at tolkningen i de her ofte meget alvorlige sager, ville have en tilstrækkelig kvalitet, og om ministeren vil lave en undersøgelse af eventuelle flaskehalsproblemer og vende tilbage til udvalget med den.
Elisabeth Arnold (RV), 2000-05-25:
Er det køkkenet eller spisestuen, soveværelset eller kulkælderen, eller er dette billede ikke blot opfundet for at tilfredsstille SF's euronegative bagland, som helst vil ligge i et telt ude på græsplænen og komme ind en gang imellem for at se, om der er mad i køleskabet.
Torsten Schack Pedersen (V), 2019-11-12:
Derudover – for at tage en af de andre store klumper – får vi forhåbentlig, og jeg mener faktisk, at nu skulle vi være helt i mål, sikret, at Garantifonden for skadesforsikringsselskaber bliver ændret, således at bygningsskadesforsikrede dækkes, i tilfælde af at deres forsikringsselskab er gået konkurs inden den 1. januar 2019.
Rune Lund (EL), 2007-04-20:
Nok har udviklingen af flymotorer og anden teknologi reduceret brændstofforbruget, begrænset udslippet af klimaskadelige stoffer og støjen fra enkelte fly, men de her miljøgevinster er jo blevet spist op, om man så må sige, af væksten, den meget voldsomme vækst i flytrafikken af både passagerer og fragt.
Rune Lund (EL), 2006-10-10:
Jeg kan læse op af en leder fra Politiken fra den 27. september, dvs. dagen efter, at Kommissionen kom med sin rapport, og der skriver Politiken, som jo ikke ligefrem er en EU-modstander-avis – den er til tider meget EU-lalleglad: »Denne avis har altid talt varmt for EU-udvidelse, men mener, at det nu går for hurtigt med de to Balkanlande.
Simon Emil Ammitzbøll (UFG), 2009-05-05:
Hvad nu, hvis den her regering, som har været villige til at vedtage en tuneserlov og en terrorpakke 2, og hvad ved jeg, også var villige til at sende folk ud alligevel, når det kom til stykket, og det ikke bare var noget symbolpolitik i nogle bemærkninger?
Mikkel Dencker (DF), 2006-11-23:
Vi tror, at det giver nogle gode resultater at få gjort noget ved sodavandsafgiften, og vi deler ikke den frygt, som mange såkaldte ernæringseksperter har, om, at en sænkelse af mineralvandsafgiften skulle føre til et øget forbrug af sodavand.
Bent Bøgsted (DF), 2011-12-21:
Det har virksomhederne kunnet se, når nu Socialdemokratiet og Socialistisk Folkeparti har været med til at støtte en VK-regering i, at der skulle være åbent for EU, for så har man også åbnet for den mulighed, at de danske arbejdspladser kunne flytte til et land, hvor lønningerne er lavere.
Søren Espersen (DF), 2014-10-09:
Jeg synes bare, at det ville være en utrolig venlig gestus fra Færøernes Lagtings side, at man sagde: Selvfølgelig skal vi også her aftjene vores værnepligt, især jo når der er masser af de flådefartøjer, som vi har, der færdes omkring Færøerne og omkring Grønland, og vi bruger mange penge, meget tid, meget energi på det, og så specielt, fordi det desværre bliver færre og færre, der melder sig frivilligt.
Morten Messerschmidt (DF), 2020-05-19:
Spørgsmålet er, hvad vi som Folketing vil acceptere skal være til politisk kamp – eller om det måske efter årtier, hvor regeringen som udøvende magt har oprustet, tiltaget sig beføjelser, er på tide, at vi som parlament også tager del i denne politiske kamp.
Mariann Fischer Boel (V), 1998-04-24:
Som reglerne er udformet i dag, synes jeg, at de reelt er udtryk for en asocial holdning, fordi skattereglerne jo bevirker, at ansvaret skubbes væk fra virksomhederne, og i bedste gammelkendte stil lader man det offentlige hænge på omkostningerne.
Karen Jespersen (V), 2009-02-05:
Det, der jo er hele humlen, er selvfølgelig det pålæg til forældrene, og det er selvfølgelig en alvorlig advarsel, ikke bare til os i Folketinget om, at der er sket et normskred, men til hele samfundet om, at der er nogle meget bekymrende tendenser blandt grupper af unge.
Frode Sørensen (S), 2005-11-08:
Det bliver så også nævnt her i lovforslaget, og jeg vil sige, at det er uhyre svært at balancere mellem rådgivning og mersalg, og jeg anser det for nærmest umuligt at håndhæve en bestemmelse om, at videregivelse af fortrolige oplysninger med henblik på rådgivning ikke medfører en risiko for mersalg og deraf følgende præmie, som er nævnt i forslaget.
Mike Legarth (KF), 2011-05-24:
Det første år og frem til nytår skal man gemme fakturaer, og fremadrettet bliver der lavet et betalingsmodul, sådan at man automatisk får registreret et fradrag, og samtidig med det bliver der påført en indtægt hos modtageren, sådan at staten er sikker på at få det fulde udbytte.
Keld Albrechtsen (EL), 2004-02-26:
Egentlig burde det være kommet fra regeringen, for det er jo som udgangspunkt regeringens ansvar at sikre, at der ikke i en periode, hvor der er lagt op til vandmiljøforhandlinger, bliver givet for mange tilladelser, som efterfølgende viser sig ikke at være givet på et bæredygtigt grundlag.
Martin Henriksen (DF), 2012-03-20:
Jeg kunne godt tænke mig at vide, hvordan ministeren forholder sig til, at der for ikke så lang tid siden er kommet en rapport fra Socialog Integrationsministeriet, der viser, at en del ikkevestlige indvandrere bruger EU-reglerne, den såkaldte Malmømodel, til at omgå bl.a. 24-års-reglen.
Bjørn Brandenborg (S), 2022-05-06:
Jeg vil ikke bruge tid på at gennemgå de enkelte dele i detaljer, men der drejes som sagt på flere forskellige håndtag; bl.a. udvides politiets mulighed for at blokere hjemmesider, og politiet får adgang til at registrere en mistænkts eller anden persons færden ved brug af gps eller et andet lignende apparat uden retskendelse, dog med det forbehold, at kravet om retskendelse opretholdes i de tilfælde, hvor politiets placering eller monitorering af en gps kræver indtrængen på privat område eller indgreb i forhold til privat ejendom.
Line Barfod (EL), 2003-11-21:
Det, vi taler om, er jo, at der har været en uklarhed i loven: Når man skal fastsætte en husleje i dag, har man så ret til at fastsætte den ud fra det, huslejen ville have været, hvis man havde taget et højtforrentet lån, dengang renten lå helt i top?
Tom Behnke (FRI), 2000-12-01:
Vi er også enige i den formulering, der er i punkt 3, nemlig at hvis leverandøren, kommunen, ikke leverer ydelsen til tiden, skal det være muligt, at man skifter til en anden leverandør, og at man oven i købet ikke bare kan skifte til en anden leverandør, men at man også midlertidigt kan ringe til en anden leverandør og sige: Kom lige og udfør opgaven, som ikke er blevet udført i den her uge.
René Gade (ALT), 2017-01-20:
Det bliver svært, hvis det, jeg gør her, ikke er acceptabelt, altså at læse en folkekær kunstners sang op med et håb om, at vi finder sammen om noget, som vi næsten alle sammen er enige om – ytringsfrihed, at det er domstolene og politiet, der skal hjælpe os, og at vi må lade kommunerne gøre, hvad der skal til ude i det lokale for at håndhæve de regler, der bliver fastsat, og at hvis vi får for store problemer, må vi træde til her fra politisk hold.
Roger Courage Matthisen (ALT), 2018-02-20:
Med nærværende beslutningsforslag, B 31, ønsker Dansk Folkeparti at pålægge regeringen at ændre bekendtgørelsen om kørekort, så det fremover skal fremgå, at borgere ikke må bære hovedbeklædning på deres kørekortfotografi af religiøse grunde.
Rune Lund (EL), 2007-10-23:
Det gælder i forhold til styrkeforholdet, i forhold til en analyse af Karzairegeringen og dens fodfæste eller mangel på samme og en ditto af Taleban, af Nordalliancen og Al-Qaeda kombineret sammen med, om det overhovedet er muligt at etablere den her militære løsning - en militær løsning, som det tydeligt fremgår at Enhedslisten ikke mener kan lade sig gøre, og som er en fejlagtig strategi.
Line Barfod (EL), 2011-03-02:
Hvis ministeren ønsker, at børn skal have et godt børneliv og ikke bare opbevares, mens forældrene er på arbejde, hvilke initiativer vil ministeren så tage for at sikre, at vi får rettet op på den meget skæve udvikling, der har været, og som senest er blevet dokumenteret i en undersøgelse, som det store fagforbund FOA har fremlagt, og som viser, at i løbet af de sidste 25 år er der sket en drastisk forværring af forholdene i vores vuggestuer og børnehaver, i forhold til hvad der er af voksne?
Ole Sohn (SF), 2003-11-19:
Men skal statsministerens svar fra tidligere forstås sådan, at regeringen ikke forud for valget vil varsle ændringer i dagpengesystemet, og at man efterfølgende på baggrund af eventuelle anbefalinger fra Velfærdskommissionen ikke agter at gennemføre Velfærdskommissionens anbefalinger med et smalt flertal i Folketinget?
Frank Aaen (EL), 2013-12-12:
Altså, Socialdemokratiet er vel klar over, at Goldman Sachs jo var en af hovedforbryderne bag hele finanskrisen, at de blev udsat for enorme erstatningskrav på grund af deres optræden under finanskrisen, og at de i dag har enorme sager kørende i USA, fordi man spekulerer i råvarer til skade for amerikansk industri, til skade for den amerikanske økonomi, alene for at score en gevinst på prisstigninger på aluminium?
Martin Lidegaard (RV), 2002-10-10:
Som jeg har haft lejlighed til at nævne adskillige gange fra den her talerstol, var Det Radikale Venstre i udgangspunktet ret positiv over for den sanering af råd og nævn og puljer, som regeringen gennemfører, for vi tror, det er sundt en gang imellem at kigge tingene efter i sømmene og gøre det godt og sikre, at vi ikke spilder pengene. Af samme grund er det så ærgerligt, og det må jeg give fru Ritt Bjerregaard ret i, at den måde, man gjorde det på, var, at man gjorde det så hurtigt, så man ikke nåede at få en saglig gennemgang af de enkelte udvalg.
Lars Aslan Rasmussen (S), 2016-11-16:
Jeg vil så gerne spørge ministeren igen: Såfremt en uddannelsesinstitution alligevel lægger lokaler til sådan en type arrangement, betyder det så, at ministeren, hvis man får kendskab til det, faktisk vil tage fat i uddannelsesstedet, eller skal jeg forstå hyrdebrevet som bare en henstilling?
Jørgen Arbo-Bæhr (EL), 2013-04-16:
Ingen har kunnet forudse, at ministeren over 2 måneder senere, den 6. marts 2012, ville udsende en ny bekendtgørelse, der stiller som betingelse, at efterlønsbidraget skal være udbetalt, samtidig med at man modtager kontanthjælp, hvis man skal undgå modregning i kontanthjælpen.
Kristian Jensen (V), 2016-11-16:
For hos alle de ordførere, jeg har hørt herfra, plus i de spørgsmål og svar, der er blevet givet, ligger der en dyb bekymring over udviklingen i Tyrkiet og en klar kritik af den måde, som præsident Erdogan og det tyrkiske styre i øjeblikket behandler politiske modstandere og journalister på – ytringsfrihed, menneskerettigheder og demokrati i det hele taget.
Mona Juul (KF), 2021-10-12:
Endelig har jeg haft fornøjelsen af at have været i kontakt med ministeriet forud for den her førstebehandling vedrørende, at der i lovforslaget bl.a. lægges op til, at Finanstilsynet kan gribe ind, hvis et ledelsesmedlem i en finansiel virksomhed bliver tiltalt i en straffesag om overtrædelse af anden relevant lovgivning, der ikke er straffeloven eller finansiel lovgivning.
Kirsten Brosbøl (S), 2009-05-27:
Ligesom de på sundhedsområdet har valgt en bevidst strategi med at nedprioritere den offentlige sundhedssektor og putte pengene over i det private, sådan at folk søger derover, ja, så kunne man jo få den tanke, at nedprioriteringen af folkeskolen netop sigter imod, at de så får flere til at flytte over i den private sektor.
Astrid Krag (S), 2020-05-07:
Det er ikke i barnets tarv, at vi med vores reform af skilsmissesystemet fik lavet to elementer, som eksperter har råbt vagt i gevær og alarm overfor, fordi det øger konfliktniveauet i skilsmissefamilierne, og fordi det forlænger den periode, hvor barnet er i klemme mellem to forældre, der ikke kan finde ud af at være ordentlige voksne og passe ordentligt på deres barn i en svær, svær situation, hvor de skal skilles.
Ole Stavad (S), 2006-04-06:
Jeg vil godt spørge hr. Leif Mikkelsen: Hvorfor står der i det lovforslag, vi her har til behandling, at når man har indgået en aftale med kommunerne, fået økonomien på plads gennem en vedtagelse i Finansudvalget, så åbnes der nu mulighed for, at finansministeren efterfølgende uden nogen forudgående aftaler eller forhandlinger med kommunerne kan komme og ændre på den aftale, som er indgået?
Susie Jessen (DD), 2025-05-14:
Så er der for mig at se også bare noget, der ikke hænger sammen her, når det er, at regeringen jo har lavet en lov om statsligt udpegede energiparker og i forslaget siger, at forslaget indebærer, at ministeren for by og landdistrikter med kommunalbestyrelsens tilslutning kan udpege energiparker, og at formålet er at prioritere opstilling af vindmøller og solcelleanlæg set i forhold til andre interesser i afgrænsede områder for at muliggøre en firdobling af den samlede elproduktion.
Troels Lund Poulsen (V), 2021-12-22:
Jeg vil sådan set høre, om Enhedslistens ordfører er enig i det, som den socialdemokratiske ordfører sagde tidligere i debatten, nemlig at grunden til, at der er mulighed for at prioritere en lang række initiativer, er nogle af de reformer, der er lavet tidligere – velfærdsaftalen tilbage i starten af 00'erne, efterlønsreformen, dagpengereformen.
Özlem Sara Cekic (SF), 2015-02-19:
Derfor sidder vi jo også og diskuterer i Sundhedsudvalget, hvad vi gør for at sikre, at Sundhedsstyrelsen faktisk er en myndighed, som holder ordentligt øje med dem, der yder behandling ude i sundhedsvæsenet, så folk kan være sikre på, at behandlingen kan gøre dem raske og i hvert fald ikke ende med at gøre dem syge.
Karen Ellemann (V), 2008-11-21:
Jeg står her som ordfører på Venstres gruppes vegne og giver min fulde støtte til lovforslaget, fokuserer på lovforslaget og de på nuværende tidspunkt 18 personer på tålt ophold i Danmark, for hvem vi mener det er nødvendigt at skærpe meldepligten og kravet om ophold i Sandholmlejren.
Kathrine Olldag (RV), 2021-05-11:
Sådan helt faktuelt, når vi ender med at skulle stemme om det her, ender vi jo nok med at stemme gult, og det gør vi lige så meget, fordi vi gerne vil signalere, at den her debat godt nok er vigtig, og at det er så vigtigt, at vi får flyttet noget og får signaleret til de unge, at vi rigtig gerne vil dem, og at vi rigtig gerne vil hjælpe dem.
Rasmus Prehn (S), 2007-01-31:
Man har altså givet adgang til arkiver til en person, som på daværende tidspunkt slet ikke havde tiltrådt stillingen som forskningsleder på det her Koldkrigsforskningsinstitut, og man har ladet den person offentliggøre ting, som samtlige andre historikere syntes var betænkeligt at offentliggøre på den måde, og som Politiets Efterretningstjeneste også synes er en betænkelig måde.
Karsten Nonbo (V), 2005-03-11:
Det er sådan, at man skal kunne stole på hinanden i militæret; man skal kende hinandens funktioner til bunds, ja, nærmest til bevidstløshed; man skal ikke kunne komme i tvivl om, hvad andres indsats er, for hvis man kan det, er det jo, at moralen falder og modløsheden breder sig.
Mette Frederiksen (S), 2012-04-10:
Derfor håber jeg selvfølgelig også, at de partier, der tidligere har arbejdet sammen om at sikre adgang, eksempelvis for højtspecialiseret arbejdskraft, vil være med igen, når vi på et tidspunkt skal til at diskutere, hvordan vi kan tiltrække udenlandsk arbejdskraft på en ordentlig måde.
Per Clausen (EL), 2011-06-24:
Nu vikarierer jeg jo kun på retsområdet og kan derfor gå til debatten forholdsvis fordomsfrit, og jeg vil bare sige, at jeg synes, det var nogle rigtig fremragende indlæg, hr. Tom Behnke holdt, som klart dokumenterer, at man selvfølgelig skal stemme imod hele lovforslaget.
Line Barfod (EL), 2011-06-14:
I stedet mener man, at det hul skal lukkes, ved at de hårdtarbejdende mennesker, der i forvejen har betalt en masse i skat, skal have frataget deres efterløn – de mennesker, som har knoklet, og som havde regnet med, at de kunne trække sig tilbage, når de nåede efterlønsalderen, og være sikre på så at kunne have et par pensionistår, hvor de faktisk stadig væk havde nogle kræfter tilbage til at nyde en pensionisttilværelse.
Kristian Thulesen Dahl (DF), 2005-06-01:
Bare tag hele sygehusområdet med forebyggelse, behandling og genoptræning, hvor den indsats, vi i dag yder, er helt utilstrækkelig, hvor vi har et spild af ressourcer, fordi vi yder en indsats, som i mange situationer er nytteløs, hvorefter vi skal yde en ny indsats, som kunne have været undgået, hvis det var sådan, at vi havde givet den enkelte borger en bedre hjælp.
Per Clausen (EL), 2008-04-30:
Det giver jo god anledning til igen at rejse diskussionen om, hvorvidt lavere moms på sunde fødevarer kunne være en relevant ting at tage i anvendelse - og også at spørge sig selv, hvordan vi kompenserer pensionister, kontanthjælpsmodtagere og dagpengemodtagere for de stigende fødevarepriser, der jo særligt rammer dem.
Rasmus Stoklund (S), 2021-04-08:
Radikale Venstre kan jo bedre selv svare på det, men umiddelbart vil jeg tro, at Radikale Venstre vil have sig frabedt at blive sammenlignet med os i de her sager, for Radikale Venstre mener jo faktisk det modsatte af os i en række spørgsmål, f.eks. i forhold til Syrien.
Sara Emil Baaring (S), 2026-02-03:
Jeg tror egentlig, at vi fuldstændig har værdifællesskab med dem, som har lyst til at komme fremad med folkeskolen, og lige nu sidder vi i folkeskoleforligskreds med nogle, der har turdet at tage nogle meget, meget store armlægninger omkring nogle forfejlede beslutninger, som er blevet truffet på et tidspunkt, og har rullet dem tilbage.
Søren Krarup (DF), 2009-05-05:
Jeg kan kun sige, at bloktilskuddet også er en måde at ødelægge folkekirken på, fordi det selvfølgelig er ensbetydende med at gøre folkekirken til en størrelse i sig selv, i stedet for at den simpelt hen er, som det hedder i grundlovens § 4, noget, der er knyttet sammen med den danske stat, og hvis tilskud fordeles fra den danske stat.
Line Barfod (EL), 2005-03-15:
Hvis nu kommunalpolitikerne er uansvarlige forstået på den måde, at de bruger for få penge, at de f.eks. går ud og lukker en skole eller i regionen beslutter at lukke et sygehus, eller hvis ikke de sætter nok penge af til at tage sig af børn eller ældre, er det så også sådan, at vi fremover må forvente, at man også fra konservativ side mener, man kun skal gribe ind, hvis der bruges for mange penge efter konservativ opfattelse, men ikke hvis man giver for ringe service til borgerne?
Anders Fogh Rasmussen (V), 2002-11-13:
Jeg gentager nu ordret, hvad jeg har svaret: »I lyset af NATO-topmødets forventede behandling af missilforsvar har regeringen den 23. oktober 2002 givet Det Udenrigspolitiske Nævn en redegørelse om forberedelserne og efterfølgende meddelt de amerikanske myndigheder, at skulle USA fremsætte en anmodning, så er regeringen selvsagt rede til at modtage og behandle en sådan.«
Charlotte Dyremose (KF), 2015-01-15:
Dertil kommer jo, at selv om nogle mennesker, nogle lejere – og det er jo altså faktisk lejerne, der er glade for at flytte ind i de nystandsatte boliger, det er faktisk dem, der skal bo der – efterspørger det her, definerer hr. Eigil Andersen det sådan, at det ikke er noget behov.
Andreas Steenberg (RV), 2016-04-28:
Ved nye veje og nye jernbaner er der jo en miljøbeskyttelseslov, som sørger for, at der kommer rigtig mange foranstaltninger op, men der, hvor vi har problemet, er på motorveje, der har været her i mange år, og hvor der så er kommet meget mere trafik, end dengang man byggede dem.
Keld Albrechtsen (EL), 2002-10-08:
Det er jo ikke lykkedes os at få regeringspartiernes ordførere til at tage stilling til det helt principielle spørgsmål, om vi her i Folketinget i fremtiden skal se forslag fra en regering, hvor det udtrykkeligt i bemærkningerne fremgår: Dette lovforslag vil koste liv. Jeg ved godt, at hvis man udsender en fredsbevarende styrke, så skriver man i bemærkningerne, at udsendelse af en fredsbevarende styrke i helt alvorlige tilfælde, det må vi gøre os klart, kan medføre en tragisk ulykke.
Flemming Hansen (KF), 2003-03-25:
Men ærlig talt synes jeg, at kravet om tre ruter mellem Bornholm og Sjælland, det vil sige Rønne-Ystad, Rønne-Køge samt også Rønne-København både trafikalt og økonomisk er uholdbart, og jeg ved, at forligspartierne har samme holdning til spørgsmålet. Som nævnt har der i de seneste års trafikale forbedringer været - heldigvis for dét - pæne trafikstigninger.
Søren Søndergaard (EL), 2015-11-12:
Men når spørgeren og hans familie sidder derhjemme omkring bordet, kan de jo rejse spørgsmålet om, hvorvidt det, hvis man skal have en lille familieafgørelse om, hvor man skal hen på søndag, så er noget, man skal afgøre blandt de fire, eller om det er noget, naboen skal afgøre eller indblandes i. Der tror jeg måske det ville være relevant at sige, at de fleste børn sådan set ville synes, at det var lidt upassende, at naboen skulle afgøre det.
Yvonne Herløv Andersen (CD), 2001-04-17:
Det, CD i øvrigt foreslog, var, at den lovgivning, der er lavet om truede børn og unge, og som jo rækker op til de 23 år, også skulle kunne omfatte de kvinder, som skulle giftes bort til f.eks. deres fætter, og som bestemt ikke havde lyst til det.
Per Clausen (EL), 2006-12-08:
Men ellers kan jeg bare konstatere, at hr. Christian Wedell-Neergaard bekræfter mig i, at det her lovforslag ikke er fremsat på baggrund af nogen samlede beregninger, det er fremsat på baggrund af en lille delberegning, som handler om, hvad man kunne have forventet at få, hvis betingelserne ikke blev lavet om.
Kristian Jensen (V), 2017-12-13:
Vi forhandler i øjeblikket videre for at få lavet en skattereform – en skattereform, der sænker skatten på hårdtarbejdende danskeres lønindkomster, med et jobfradrag, der starter omkring 161.000, har fuld virkning ved omkring 215.000, hvis det bliver regeringens aftrapning, der kommer til at gælde, og målrettet bliver det sådan, at gevinsten i forhold til ens indkomst er størst i de laveste indkomstgrupper.
Ulrik Kragh (V), 2004-11-25:
Vi har bestemt i Venstre stærkt fokus på de humanitære problemer, der er i Irak, og lige netop derfor er det utrolig vigtigt, at vi har sikringsstyrker i Irak, der kan være med til at sikre, at den humanitære hjælp og genopbygningen kan komme i gang, således at irakerne kan få det bedre.